Δυστυχώς, λόγω της υποχρεωτικής χρήσης μάσκας σε εσωτερικούς και εξωτερικούς χώρους, είναι δεδομένο ότι θα κληθείτε να φορέσετε την μάσκα σας για αρκετές ώρες την ημέρα. Ωστόσο εάν εφαρμόσετε μερικές μικρές συμβουλές, θα καταφέρετε να αποφύγετε την mascne.
Ένα πολύ βασικό που αρκετός κόσμος αγνοεί, είναι ότι η επιλογή της μάσκας παίζει καθοριστική σημασία για την αποφυγή της mascne. Τα υλικά που θα επιλέξετε για την μάσκα σας θα πρέπει να είναι κυρίως βαμβακερά, τα οποία δεν ερεθίζουν την επιδερμίδα. Αν φτιάχνετε μόνοι σας τις μάσκες, θα πρέπει να σιγουρευτείτε ότι δεν επιλέγετε συνθετικά υλικά.
Επιπροσθέτως, η μάσκα θα πρέπει να αντικαθιστάται (εάν πρόκειται για μιας χρήσης) ή να πλένετε ανά τακτά διαστήματα (εάν πρόκειται για υφασμάτινη). Συγκεκριμένα, στην περίπτωση της υφασμάτινης μάσκας, καλό θα ήταν να πλένεται καθημερινά. Μάλιστα, για μεγαλύτερη διευκόλυνση μπορείτε να έχετε 2-3 μάσκες και να τις εναλλάσσετε έως ότου στεγνώσουν οι υπόλοιπες. Ακόμη και το πλύσιμο στο χέρι θα συμβάλει δραστικά στην μείωση της ακμής της μάσκας.
Τέλος, κυρίως για το γυναίκειο μέρος του πληθυσμού, καλό θα ήταν να αποφεύγεται το βαρύ μακιγιάζ, αφού κάτι τέτοιο θα συμβάλει στην επιδείνωση της κατάστασης που ήδη ευνοεί την έξαρσης ερεθισμών στην επιδερμίδα.